cyanic-selkie/wikianc huggingface dataset:
Pojan
Pojan er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Maliq.
Ved folketeljinga i 2011 hadde den dåverande landkommunen Pojan 10 864 innbyggjarar.
Tidlegare administrativ inndeling
Fram til år 2000 var Pojan ein del av distriktet Korçë. Den dåverande landkommunen omfatta busetnadene:
Fylkesveg 407 i Oppland
Fylkesveg 407 i Oppland går mellom Alme og Gryttingsvingen på Harpefoss i Sør-Fron kommune. Vegen er 17,7 km lang.
Lise Christoffersen
Lise Christoffersen er ein norsk politiar frå Arbeidarpartiet. Ho vart vald inn på Stortinget frå Buskerud fylke i 2005 og vald på nytt ved stortingsvalet 2009. Lise Christoffersen er utdanna statsvitar frå Universitetet i Oslo 1989 og har tidlegare arbeidd som forskar, lengst ved Institutt for sosialforsking, INAS. Ho var seniorrådgivar i rådgivingsselskapet Asplan VIAK AS 2003-2005.
Koronitt
Koronitt er ein magmatisk bergart med mineralkorn omgjeve av koronaer.
I Noreg finne in dette i dei omdanna gabbro-anortosittane ved Bergen og i indre Sogn. Slike bergartar kan vere særs vene, med kvit grunnmasse, mørk pyroksen i midten og raud granat i ring rundt, stundom skilde åt. Koronitt er òg valt som fylkesstein for Hordaland.
Lise Christoffersen
Christoffersen var ordførar i Drammen frå 1995 til 2003, varaordførar 1992-95. Ho var medlem av Drammen bystyre 1980–2003, og formannskap (1984–2003). I 2003 tok Lise Christoffersen, på vegner av kommunen, imot den prestisjetunge Bymiljøprisen som var utdelt av dåverande statsminister Kjell Magne Bondevik.
Ivan Vindheim
Ivan Vindheim (1971) er ein norsk næringslivsleiar. Han tok over som CEO i lakseoppdrettselskapet Mowi i 2019 etter å ha jobba som CFO sidan 2012. Tidlegare jobba han 5 år i Lerøy Seafood Group som CFO.
Lise Christoffersen
Ho var medlem av Planlovutvalet som i 2003 gav ho si siste delinnstilling til ny plan- og bygningslov. Christoffersen har verv i styret for Strømsgodset sidan 2003.
Ivan Vindheim
Ivan Vindheim er utdanna siviløkonom/MBA, statsautorisert revisor og AFA frå NHH i Bergen.
Troy Kemp
Troy Kemp er ein tidlegare friidrettsutøvar frå Nassau i Bahamas som vart verdsmeister i høgdehopp 1995 i Göteborg med eit hopp på 2,37 m.
Aktiv
Kemp vart med eit hopp på 2,28 m andremann i dei panamerikanske leikane 1987 i Indianapolis, vinnaren Javier Sotomayor frå Cuba tok seg over 2,32 m. Fire år seinare auka Kemp til 2,32 då dei neste panamerikanske leikane fann stad i Habana, men også her hoppa Sotomayor høgre og med sine 2,35 m tok han sigeren framfor Kemp på andreplass. Tre veker etter, under VM 1991 i Tokyo, kom Kemp på delt femteplass med eit hopp på 2,34 m. I den neste verdsmeisterskapen, i Stuttgart 1993, hoppa han nøyaktig like høgt og vart på ny nummer fem.
Den 12. juli 1995 svinga Kemp seg over 2,38 m under eit stemne i Nice, framleis gjeldande (2018) bahamansk rekord i høgdehopp. Fire veker seinare var han ein av fem utøvarar som smaug seg over 2,35 m i finalen under friidretts-VM i Göteborg. På 2,37 m gjekk Kemp som den einaste over lista i andre forsøk. Regjerande verdsmeister og verdsrekordhaldar Javier Sotomayor klarte same høgda i tredje og siste forsøk, men då både Kemp og Sotomayor reiv alle forsøk på 2,39 m kunne Kemp gjere seg klar til å take imot gullmedaljen.
Kragerøitt
Kragerøitt er ein sjeldan bergart som vesentleg består av albittfeltspat, noko kvarts og varierande mengder rutil. Han vart tidlegare brote ved Kragerø for utvinning av rutil.
Walking the Dog
«Walking the Dog» (eller «Walkin' the Dog») er ein song skriven og framført av Rufus Thomas. Han vart gitt ut i 1963 på albumet hans Walking the Dog. Det var signaturhitten hans og den største hitten hans, då han nådde tiandeplassen på Billboard Hot 100 i desember 1963 og vart verande på Hot 100 i 14 veker. .
Bakgrunn
Rufus Thomas-versjonen byrjar med å sitera dei første 14 tonane av bryllaupsmarsjen til Mendelssohn frå «Ein midtsumarnatts draum». Denne versjonen er kjend for at Rufus plystrar og roper på hunden sin for å gå tur med han. Teksten har referansar til barnerim, spesielt «Miss Mary Mack».
Dennison-innspelinga
Den einaste hit-versjonen i Storbritannia var av The Dennisons, som nådde 36. plassen på UK Singles chart i 1964 med sin versjon. .
Utgivingar
Songen vart spelt inn fleire månader seinare av The Rolling Stones i 1964. I motsetning til dei fleste Stones-innspelingane har songen harmonivokal på refrenget eine og åleine av Brian Jones (dei fleste tidlege Stones-låtane har Jones og Bill Wyman på korvokal, med Keith Richards som erstattar dei to ikkje lenge etter), noko som gjer innspelinga av songen unik i katalogen deira.
Mange andre artistar har spelt inn songen, mellom anna Aerosmith, Johnny Rivers, John Cale, Georgie Fame and the Blue Flames, Roger Daltrey, Green Day, Hans Theessink, Flamin' Groovies, The Kingsmen, The Sonics, The Lincolns, Ace Cannon, Jackie Shane, The Trashmen, Luv'd Ones, Bob Paisley and the Southern Grass og Ratt. Han vart av og til framført live av Grateful Dead i 1966, 1970 og på midten av åttitalet.
RS «Christiansund»
RS 16 «Christiansund» var ei redningsskøyte bygd for Redningsselskapet i 1901. Ho var konstruert av Colin Archer, og bygd av Thor Jensen ved Porsgrun Baatbyggeri. I 1921 vart ho seld til Noregs Sjøkartverk.
Mannskapet på RS «Chrisiansund» vart heidra med Emile Robins belønning for krysningssesongane 1908-1909, 1910-1911 og for 1918.
Eide kyrkje på Nordmøre
Eide kyrkje er ei langkyrkje frå 1871 i Hustadvika kommune i Møre og Romsdal. Ho har 250 sitjeplassar.
Det er kyrkjegard ved kyrkja.
Little America
Little America var ei rekkje utforskingsbasar på Rossisen, sør for Hvalbukta i Antarktis.
Den første basen vart oppretta i januar 1929 av Richard Byrd og vart fråreist i 1930. Det var her filmen With Byrd at the South Pole (1930) vart filma, om flyturen til Byrd til Sørpolen. Little America II vart oppretta i 1934, kring 10 meter frå den originale basen, der noko av den originale basen var tilgjengeleg via ein tunnel. Denne basen var i drift ei kort stund flytande på eit isfjell i 1934, men det fraus fast att til hovudbreen.
Little America III vart oppretta 10 km lenger nord i 1940–1941 og Little America IV vart oppretta i 1946–1947.
Little America V vart oppretta ved Kainan Bay, kring 50 km mot aust den 3. januar 1956. Little America V tente som den amerikanske basen i sør under Det internasjonale geofysiske året. . Little America V vart bygd av US Navy Seabees i løpet av tre månadar, før den antarktiske vinteren gjorde resten av bygginga umogeleg. Heile Little American V vart bygd nedanfor snølinja i isen, med forskjellige bustadkvarter, generatorrom, kafeteria og rampar for beltekjøretøy. Denne konstruksjonstypen gjorde at ingen ved Little America V trengde å gå ut døra i den harde vinteren når ein skulle frå ein seksjon til ein annan.
Frå Little America vart den førte suksessrike radiosendinga frå Antarktis, og hadde regelmessige sendingar som kunne plukkast opp på radioar i f.eks. USA, meir enn 17 000 km unna.
Staden der Little America III låg vart ført til sjøs i 1963. Staden der Little America V låg følgde Isfjell B-9 til sjøs i 1987.
Fylkesveg 409 i Oppland
Fylkesveg 409 i Oppland går ved Vinstra stasjon i Nord-Fron kommune. Vegen er 190 meter lang.
Filmserien Olsenbanden
Dei 13 fyrste filmane vart produsert av det private produsjonsselskapet Teamfilm AS, medan den siste filmen vart produsert av Nordisk Film og TV2 Norge. Knut Bohwim regisserte tolv av filmane, medan Ove Kant og Knut Andersen regisserte høvesvis Olsenbanden og Dynamitt-Harry og Olsenbandens siste bedrifter.
Den fyrste filmen, Olsenbanden - Operasjon Egon, var av ein meir erotisk karakter enn filmane som kom seinare i filmserien, og fekk difor óg ei høgare aldersgrense. På tross av dette vart filmen ein suksess blant publikum, og den vart sett av 523 000 nordmenn på kino. Filmen er basert på den danske originalversjonen Olsen-Banden frå 1968, og baserar seg på manusskriptet av Erik Balling og Henning Bahs.
Historie
Knut Bohwim fekk sjå den danske originalfilmen Olsen-Banden gjennom ein bekjent som jobba i distributøren av Nordisk Film sine norske filmar. Etter å ha sett den danske filmen meinte Bohwim at den ikkje ville slå ann i Noreg utan at ein spelte den inn på nytt, med norske skodespelarar. Bohwim og Teamfilm tok difor kontakt med Nordisk Film og fekk ein avtale der dei kunne laga ei nyinnspeling med norske skodespelarar.
Innspelinga av Olsenbanden - Operasjon Egon byrja i midten av mai 1969 og filmen hadde premiere berre tre månader seinare, i august.
Karakterar i filmane
Liste over alle karakterane som har tre eller fleire framsyningar i filmserien.
Stangeisen
Stangeisen er ein isbrem i Antarktis i Stange Sound på English Coast. Han grensar i aust til Spaatz Island, i nordvest til Smyley Island, og i vest til fastisen i Carrollfjorden. Han vart namngjeven i samband med Stange Sound. I motsetnad til somme andre isbremmar på Den antarktiske halvøya, til dømes Larsenisen, har Stangeisen vore relativt stabil.
Lower Erebus Hut
Lower Erebus Hut (LEH) er eit permanent feltanlegg som ligg på Mount Erebus på Ross Island i Antarktis. Mount Erebus Volcano Observatory MEVO held til her, driven av New Mexico Institute of Mining and Technology NMT. Installasjonen består av to hytter, eit kjøken og eit fritidsbygg, og eit arbeids- og lagerbygg.
Kornerupin
Kornerupin er eit relativt sjeldan mineral, som oftast med gulgrøn til mørkegrøn farge. Finst i visse metamorfe bergartar.
Lower Erebus Hut
Historie
Den permanente hytta vart bygd i november 1992 som ein erstatning for den øvre hytta og den andre delvis permanente Jamesway hut.
Plassering
Hytta ligg ved nordsida Mount Erebus ved kanten av kalderaen. Frå kraterkanten er den varige lavasjøen synleg. Hytta ligg 3347 meter over havet.
Kristiansenitt
Kristiansenitt er eit sjeldan, scandiumhaldig mineral. Det har den kjemiske samansetjinga Ca2ScSn(Si2O7)(Si2O6OH). Det vart på verdsbasis første gongen skildra frå Heftetjern i Tørdal i Telemark.
Magnentius
Flavius Magnus Magnentius var ein romersk keisar eller tronrøvar (usurpator) frå 350 til 351.
Magnentius var fødd i Samarobriva (Amiens) i Gallia. Han var av romersk herkomst og tenstegjorde i den romerske hæren. Han var kommandør for keisarvaktene Ioviani og Herculiani under keisar Konstans. Då hæren blei misnøgd med oppførselen til Konstans, utropte han Magnentius til keisar i staden. Utropinga fann stad i Autun den 18. januar 350. Konstans dreiv då jakt ved Pyreneane, borte frå troppane sine, og blei overraska og drepen av styrkane til Magnentius ved Helene (nær Perpignan).
Magnentius blei anerkjend i vestdelen av Romarriket som augustus. Han utnemnde Decentius till cæsar. Han kom i strid med Konstantius II og blei nedkjempa av han i det blodige slaget ved Mursa i 351. I 353 tok han sitt eige liv.
Kona hans, Justina, blei seinare gift med keisar Valentinian.
Kristiansenitt
Det er kalla opp etter Roy Kristiansen (1943- ) som er ein norsk amatørmineralog.
Kornerupin
Edelsteinskvalitet er kjent frå Madagaskar. Det er kjemisk eit hydroksylhaldig borosilikat av magnesium og aluminium, Mg4(Al,Fe)6(Si,B)4O21(OH), med rombisk symmetri. Kornerupin er ein verdifull edelstein, når han finst i gjennomskineleg grøn- og gulfargar. Den smaragdgrøne varieteten er særskild ettertrakta.
Sven Tumba
Sven Olof Gunnar Tumba, til 1965 Sven Olof Gunnar Johansson, var ein svensk ishockeyspelar, fotballspelar og golfspelar, fødd i Stockholm. Han vart verdsmeister i ishockey med Sverige i 1953, 1957 og 1962.
Sven Johansson flytta som 10-åring til småbyen Tumba. Nokre år seinare flytta familien til Täby, der han fekk tilnamnet Tumba. Frå 1950 til 1966 spelte han 354 seriekampar på Djurgården sitt ischockeylag, og stod for i alt 368 nettkjenningar. På desse 16 åra var han med å vinne åtte nasjonale seriemeistertitlar. Han deltok også på fotballaget til Djurgården og vart seriemeister med laget i 1959. Hausten 1956 spelte han sogar ein fotballandskamp for Sverige, då Noreg på heimebane i Oslo vart slått 3-1.
Kornerupin
Mineralet vart først skildra i 1884 etter ein førekomst i Fiskernæs sørvest på Grønland. Han vart kalla etter den danske geologen Andreas Nikolaus Kornerup (1857–1883).
Força de um Desejo
Força de um Desejo er ein brasiliansk telenovela (såpeopera) skapt av Gilberto Braga. Serien vart produsert av fjernsynsnettverket Rede Globo, og kvar episode varer i om lag 45 minutt. Første sending fann stad 10. mai 1999.
Kornerupin
I Noreg er det funne i Bamble-traktene og på Modum.
Sitronerle
Sitronerle (Motacilla citreola) er ei fargerik lita erle som hekkar i austlegaste Europa og i Asia nord for Himalaya. Ho er ein trekkfugl som lever på det indiske subkontinentet og i Søraust-Asia vinterstid.
Sven Tumba
Senterløparen Sven Johansson Tumba representerte Sverige på ishockeyarenaen i femten år; 1952-66. Han debuterte under vinterleikane 1952 i Oslo, der Sverige sikra seg bronsemedaljen etter å ha vunne ein omkamp mot Tsjekkoslovakia med 5 mot 3. Året etter vann han det fyrste av tre VM-gull då Sverige sigra under eit amputert VM i Sveits. Sidan vann han VM-gull i Moskva i 1957, framfor arrangørlandet Sovjetunionen. Siste VM-triumfen opplevde han i Colorado Springs i USA i 1962, der det svenske laget vann alle sine sju kampar, elles ein meisterskap der Sovjetunionen ikkje deltok. Både under VM 1963 på svensk heimebane og i OL 1964 i Innsbruck vart det sølv på Johansson Tumba og Sverige, i 1963 på dårlegare målskilnad enn Sovjetunionen. Etter verdsmeisterskapen 1966 stod Tumba bokført med 245 landskampar for Tre Kronor. Han skåra til saman 186 landslagsmål, meir enn nokon annan svensk ishockeyspelar har gjort.
Fotball
Sven Tumba var både svensk og USA-amerikansk statsborgar då han døydde i Danderyd, 81 år gammal.
Kiralitet
Kiralitet (gresk for 'handtheit', som i høgre- og venstrehendt, av χειρ, cheir, 'hand') er ein asymmetrieigenskap som er viktig innan mellom anna kjemi. Eit objekt eller system er kiralt om det finst i former som er speglvendte frå kvarandre. Molekyl som er kirale kan ha ulike kjemiske eigenskapar. Eit objekt som ikkje er kiralt blir kalla akiralt (eller amfikiralt). Ei blanding som inneheld begge typar kirale molekyl i eit 50/50-tilhøve er ei racemisk blanding.
Sitronerle
Skildring
Dette er ei lita og slank erle, ca. 15,5 til 17 centimeter. Ho har relativt kortare stjert enn vintererle, men noko lengre enn gulerle som ho elles har mykje likskap med i fjørdrakta. Ho skil seg elles frå andre gule erler med tydelege kvite vengband. Hannfuglar i hekkedrakt har gult bryst og underside, samt heilt sitrongult hovud noko som ingen andre erler syner. Men nakken og nakkeband er svart og ryggen grå som hos linerla. Hoa er litt mindre kraftig gul i hekkedrakta enn hannen. I vinterdrakt får begge grått på kinn og i panne og gulfarga blir bleikare. Hannfuglar av underarten som hekkar i Iran og Afghanistan har meir kontrastrik hekkedrakt med svart rygg og større kvitt felt på vengene i staden for to kvite band.
Dei føretrekk våte habitat ved myrer, innsjøar og elvebredder med buskar av vierslekta, eller grassletter på tundraen. Dei kan hekke frå havnivå og heilt opp til 4600 moh.
Utbreiingsområdet for hekking er frå Finland, Polen og Ukraina i vest over Russland, austover til omtrent Khatangabukta i nordaust, over heile Mongolia og til Hulun Buir-provinsen i nordaustlegaste Kina. I nord hekkar ho på tundraen mot Karahavet. Hekkeområdet strekker seg i sør meir fragmentert i sentrale og austlege Tyrkia og nordlege Iran. Dessutan i delar av Afghanistan og vide område i sentrale og vestlege Kina. Arten har fråvære frå mykje av nordvestlege Russland, til dømes Leningrad oblast, Karelia og Vologda oblast. Vinterkvarteret til sitronerla er meir avgrensa, hovudsakleg det indiske subkontinentet, sørlege Iran, nordlegaste Søraust-Asia og langs sørkysten av Kina.
Mellom 1970 og juni 2018 var det over 230 registreringar av sitronerle på streif i Noreg. Kommunar med flest registreringar er øykommunane Røst og Utsira, dessutan ved Lista, ved Reve i Klepp kommune og i Kragerø kommune. Dei fleste fuglane som kjem til Noreg er ungfuglar om hausten.
Sitronerler har ofte to kull i året, kvart på 3 til 6 egg. Begge foreldra rugar i 11 og opptil 15 dagar, ungane held seg i reiret til dei er mellom 10 og 13 dagar gamle.
Populasjonen er estimert til mellom 2 og 5 millionar individ og er trudd å vere aukande. Arten er klassifisert som globalt livskraftig.
Traktortilhengar
Traktortilhengar kan vera einaksla eller toaksla, som Statens vegvesen kallar påhengsvogn og slepvogn.
Einaksle tilhengar
Einaksle traktortilhengar (påhengsvogn) har ein aksling i bakkant, som òg kan vera ein boggiaksling. Akslingen/boggien er plassert så langt bak at ein stor del av tyngda til tilhengaren vert boren av traktoren. Dei er dermed ikkje balansert på same måten som ei påhengsvogn for lastebil. Føremonnen med dette er at traktoren får meir vekt på bakakselen og dermed betre framkommelegheit. At dei er lette å rygga med er òg ein føremon. Dette er den vanlegaste tilhengartypen for traktor i Noreg. Traktortiltilhengarar har ofte hydraulisk tipp.
Større utgåver er ofte utstyrte med boggi, både for å redusera marktrykket og for å auka lasteevna. Boggien fører òg til rolegare gange på ujamnt underlag. I Noreg har det ikkje vore vanleg med bremser på traktortilhengarar, men nokre store tilhengarar er utstyrte med hydraulisk bremser.
Draget på tilhengaren har eit auge som trekkroken på traktoren går gjennom. Trekkroken vert løfta med trepunktsopphenger på traktoren og låst i øvre stilling, så tilhengaren kan koplast til og frå utan å gå av traktoren. I det siste er det kome framlegg om å gå over til kulekopling
Toaksla tilhengar
I flatt landskap er toaksla tilhengarar (slepvogn) utbreidde. Desse hengarane overfører ikkje noko av vekta til traktoren, så han vert ofte utstyrt med hjulvekter eller væskefylte dekk for å auka trekkevne. På grunn av det korte draget kan fireaksla hengarar lett få «saks» ved bremsing på glatt føre. I mange land er det difor påbod om at dei skal ha bremsar og det er vanleg at dei har trykkluftbremsar av same type som på lastebilar. Denne tilhengartpen vert kopla til traktoren med ein trekkbom.
Spesialhengarar
Det finst mange spesialtilpassa tilhengarar for traktor, som sjølvlastarvogner, tømmerhengarar, naturgjødselspreiarar, åkersprøyter, osb.
Høvik kyrkje
Høvik kyrkje er ei krosskyrkje i upussa tegl i Bærum kommune, Viken fylke. Arkitekt var Henrik Nissen, og byggmesiter var Lorentz Christian Wagle. Kyrkja vart bygd om og fekk tre nye galleri i 1948.
Orientalske ortodokse kyrkjer
Dei orientalsk-ortodokse kyrkjene vart eigne kyrkjer etter Konsilet i Kalkedon i 451 og godtek difor dei første tre kyrkjemøta. Difor blir dei òg kalla pre-kalkedonske kyrkjer. Dei orientalske kyrkjene godtok ikkje konsilet sitt to-natur-lære om at Kristus har to naturar, den menneskelege og den guddommelege, slik dei fleste kristne kyrkjer – mellom anna Den austlege ortodokse kyrkja, Den katolske kyrkja og dei protestantiske kyrkjene – lærer. I kyrkjehistoria har dei difor polemisk vorte omtalt som monofysittar. I nyare tid har dei orientalske ortodokse kyrkjene kome fram til at det eigenleg er liten skilnad mellom læra deira og den læra som blir følgt av Den austlege ortodokse kyrkja. I kjølvatnet av dette har det vore gjort forsøk på å gjenoppta kommunion mellom dei ortodokse og dei orientalske kyrkjene, utan at dette har ført fram.
Andre asiatiske kyrkjer
Den assyriske kyrkja i aust altså ikkje til familien av orientalske kyrkjer. Ho vart sjølvstendig tjue år tidlegare, i samband med konsilet i Efesos i 431.
Kåre Martin Hansen
Kåre Martin Hansen var ein norsk arbeidar, funksjonær og politikar frå Hammerfest som representerte Troms og Arbeidarpartiet på Stortinget i tida 1961-69.
Orientalske ortodokse kyrkjer
Andre asiatiske kyrkjer
Det finst i tillegg nokre kyrkjer i Asia og andre stader med ulik historisk bakgrunn, som er i kommunion med Den romersk-katolske kyrkja. Desse blir kalla orientalske katolske kyrkjer.
Kåre Martin Hansen
Far hans var murar og smed. Hansen dreiv fiskje 1928–30 og arbeidde der etter som telefonmontør 1931–44. Under andre verdskrigen gjekk han Oslo elementærtekniske skole. Åra 1946-48 var han sosialsekretær i Nord-Troms. I 1949 byrja han på ein lang arbeidsdag i Telegrafverket, fyrst som teiknar og konstruktør til 1975 og til sist avdelingsleiar 1976-80.
Hansen hadde ei rad offentlege verv i Troms. Mellom anna var han formann 1959-63 i Byggekomiteen for Troms og Tromsø sykehus, 1960-62 i kommunikasjonsplankomiteen 1972-75 i næringsnemnda og byplanrådet i Tromsø. Dessutan hadde han verv i fagrørsla, fyrst i Tromsø Bygningsarbeiderforening og der etter på ulike nivå i Norsk Tele Tjeneste Forbund.
Fylkesveg 410 i Oppland
Fylkesveg 410 i Oppland går mellom Sødorp skole og Byrbrua i Nord-Fron kommune. Vegen er 1,9 km lang.
Fylkesveg 417 i Oppland
Fylkesveg 417 i Oppland går mellom Sorperoa i Nord-Fron kommune og Åmot i Sel kommune. Vegen er 19,6 km lang.
Harøy kyrkje
Harøy kyrkje er ei langkyrkje frå 1934 i Ålesund kommune i Møre og Romsdal. Ho har 340 sitjeplassar.
Det er kyrkjegard ved kyrkja.
RS «William Eger»
RS 18 «William Eger» var ei redningsskøyte som vart bygd for Redningsselskapet i 1904. Ho vart konstruert og bygd av Colin Archer i Larvik. Ho var av Svolvær-typen.
Santa Costanza
41.92261°N, 12.51738°W
Santa Costanza er eit antikt romersk mausoleum for eldstedottera til den romerske keisaren Konstantin den store, Constantina, også kjend som Constantia, som blei teke i bruk som kyrkjebygning på 1200-talet. Kyrkja ligg ved Via Nomentana i distriktet Trieste nordaust i Roma, og høyrer til soknet Sant'Agnese fuori le Mura. Santa Costanza ingår i Complesso monumentale di Sant'Agnese fuori le Mura.
Skildring
Santa Costanza er ein rotundeforma bygning med kuppel og ambulatorium (omgang) med apsis og nisjer. Kuppelen har ein diameter på cirka 22,5 meter. Han er halden opp av tolv parvis stilte granittkolonnar med marmorkapitél i korintisk ordning. Eit vindauge i kuppeltamburen gjev interiøret lys.
Kvelvet i ambulatoriet er dekorert med svært velbevarte romerske mosaikkar frå 300-talet av. Mosaikkane har mange ulike motiv: Nokre er døme på tidleg kristen kunst, andre er sekulære, og dei viser til dømes geometriske former, vinhaust, tregreiner med frukter, amforaer og eksotiske fuglar.
I apsisen (A) rett imot inngangen står ein kopi av porfyr-sarkofagen der Constantina opphavleg blei gravlagd. Den opphavlege sarkofagen er no i Vatikanmusea. Han er dekorert med kjerubar, påfuglar og akantusornament. I apsisen til høgre (E) finst det ein 400-talsmosaikk som framstiller Kristus som gjev nøklane til Peter. Dei er omgjevne av festongar og fargerike frukter. I apsisen til venstre (C) er det òg ein mosaikk frå 400-talet. Kristus står her på ein topp som frelsesvatnet flyt ut frå. Fire lam søker seg mot vasskjelda. På kvar side av Kristus står Peter og Paulus. Peter held ein bokrull med orda <tt>DOMINVS PACEM DAT</tt>, 'Herren gjev fred'. Mosaikken er ramma inn av fruktgirlanderar.
Christian Eger
Eger var son til ein kjøpmann innflytt frå Eiker i Buskerud. Han tok sjølv til som kjøpmann i si tid, før han gjekk over til meklaryrket. Eger var 2. representant frå Christiania på 1824-stortinget. Der var han medlem av komiteen om justis- og politivesen, om handel og næringsfridom og om kjøpstad på Oplandene (Oppland og Hedmark).
Peter Boyesen
Peter Johan Boyesen var ein norsk skipper, handelsmann og stortingsmann frå Porsgrunn.
Boyesen var son til ein skipper i Porsgrunn. Til liks med faren tok arbeidslivet til på sjøen og han var skipper på eiga skute og dreiv handelsfart på Danmark og i Austersjøen. I 1834 kjøpte han ein gard i austre Porsgrunn, der han dreiv ein større handel.
Boyesen representerte Porsgrunn på Stortinget i 1845, 1854, 1857 og på det overordentlege Storting 1858, samt Stortinget 1859-60. Han var medlem av justiskomite nr 1 i 1845, frå 1854 til -60 var han medlem av næringskomite nr 1. Til 1848-stortinget var Boyesen 1. varamann frå same valkrinsen.
The Rasmus
The Rasmus er eit finsk rockeband som vart skipa i 1994 i Helsingfors i Finland. Bandet vart skipa av Lauri Ylönen (vokal), Eero Heinonen (bass), Pauli Rantasalmi (gitar) og Jarno Lahti (trommar) då dei gjekk på vidaregåande skule. Året etter forlet Lathi bandet og vart erstatta av Janne Heiskanen. Han forlet bandet i 1998 og vart erstatta av Aki Hakala. Gitaristen Rantasalmi forlet bandet og vart erstatta av Emppu Suhonen i 2022.
The Rasmus har også vunne ei rekkje prisar og utmerkingar både heime i Finland og internasjonalt. I 2022 vann det den finske uttakinga til Eurovision Song Contest med låten «Jezebel», og representerte Finland i Eurovision Song Contest 2022 i Torino i Italia.
Dei fyrste åra (1994–1998)
Bassisten Eero Heinonen og songaren Lauri Ylönen vart kjende då dei var ni år gamle. I byrjinga av 1990-årea møtte dei gitaristen Pauli Rantasalmi på Skomakarböle gymnas. Litt seinare møtte dei også trommisen Janne Heiskanen på same skule. Seint i 1994 bestemde dei seg for å starte eit eige band på skulen. Ingen av medlemmane hadde teke noko formell musikkundervising, men dei hadde lært seg å spele på eiga hand. Bandmedlemmane byrja deretter å skrive og spele sin eigen musikk.
I 1995 møtte dei sin kommande manager og produsent Teja Kotilainen. Han så dei opptre på Oranssi Club og bad dei spele inn nokre låtar.
Bandmedlemmane greip sjansen og skreiv under platekontrakt med merket Teja G. Records. I desember 1995 slapp dei sin fyrste EP, 1st, med låtane «Frog», «Funky Jam», «Myself» og «Rakkauslaulu». Plateselskapet Warner Music Finland fatta no interesse for bandet og skreiv kontrakt med dei i 1996. Sidan følgde raskt EP-ane 2nd og 3rd, og desse selde godt i Finland. På denne tida slutta vokalist Ylönen på skulen for å kunne bruke meir tid på musikken. Dei andre bandmedlammene fortsette skulegongen.
Bandet ville ikkje spele coverlåtar, sidan det ifølgje dei sjølve ikkje er like utfordrande som å skrive og framføre eigne låtar Til Peep gjorde dei difor berre éin coverlåt, «Ghostbusters», skriven av Ray Parker Jr.
Litauen under vinter-OL 2022
Litauen deltok under Vinter-OL 2022 i Beijing i Kina i perioden 4. til 20. februar 2022.
The Rasmus
Dei fyrste åra (1994–1998)
The Rasmus fortsette med musikken, og allereie eitt år seinare, 29. august 1997, slapp dei oppfølgjaralbumet Playboys. Denne gongen var Illka Herkman produsenten deira. Singlane på albumet var «Blue», «Kola», «Playboys» og «Ice», som vart deira andre EP med fire låtar. Også dette gjorde suksess i Finland og selde til gull. Sjangrane på albumet er ei blanding av rock, pop, funk og jazz. Bandet hadde difor fleire medverkande musikarar på albumet, som blant anna spela saksofon, trompet og cello.
Nytt plateselskap, trommeslagar og namn (1999–2002)
Sjølv om Hell of a Tester hadde skuffande sal, fortsette bandet å satse på musikken. Eitt år seinare bytta Rasmus plateselskap frå Warner Music Finland til det skandinaviske plateselskapet Playground Music. Manageren Teja Kotilainen hadde bytta plateselskap ved tusenårsskiftet, og han vart då erstatta med Seppo Vesterinen, som også er manager for den finske gothrock-gruppa HIM. Plateselskapet endra også bandnamnet frå Rasmus til The Rasmus. Plateselskapet la til artikkelen the for å skille dei frå den svenske dj-en DJ Rasmus.
I 1999 starta The Rasmus foreininga Dynasty saman med dei finske banda Kwan og Killer. Dei tre banda hadde tidlegare arbeida saman innanfor musikken, blant anna hadde trommisen Aki Hakala spela i både Kwan og Killer. Poenget med Dynasty var å understreke og forsterke vennskapen og samarbeidet mellom dei tre banda.
Det fjerde studioalbumet til The Rasmus, Into, vart sloppe 29. oktober 2001. Ettersom gruppa hadde forlate plateselskapet Warner Music, vart Into sloppe gjennom Playground Music. Albumet vart produsert i Nord Studios i Stockholm av svenskane Mikael Nord Andersson og Martin Hansen. Aki Hakala, som akkurat hadde byrja i bandet, vart raskt inkludert i gruppa. Den fyrste låten han var med på, var «Last Waltz».
Sjangermessig skil albumet Into seg noko frå tidlegare album frå The Rasmus. Sammanlikna med Hell of a Tester er Into meir rock og pop og mindre funk og jazz. Med singlar som «F-F-F-Falling», «Chill» og «Madness» vart Into ein storselgjar også utanfor Finlands grenser. «F-F-F-Falling» var den fyrste låten til The Rasmus som vart spelt på svenske radiostasjonar.
Etter Into byrja The Rasmus å spele saman med mange store artistar. Dei fekk blant anna være oppvarmingsband for HIM, Red Hot Chili Peppers og Roxette på deira skandinaviske turne framfor rundt 40 000 fans. The Rasmus slapp også samlealbumet Hell of a Collection, der dei hadde samla sine største hits frå Peep til Into.
I 2003 kom spesialalbumet Into Special Edition som inneheldt albumet Into, pluss fire bonuslåtar, musikkvideoen til «F-F-F-Falling» og eit 24-siders hefte med nye bilete.
Gjennombrotet med Dead Letters (2003–2006)
I mars 2003 kom det største gjennombrotet til The Rasmus då dei slapp sitt femte studioalbum Dead Letters. Albumet inneheldt hitsinglar som «In My Life», «First Day of My Life», «Guilty», «Funeral Song» og storhiten «In the Shadows», som framleis er den mest kjende og populære låten til The Rasmus. Dead Letters selde over 1 million eksemplarar verda rundt, og albumet toppa albumlistene i Tyskland, Austerrike og Sveits. Litt seinare skreiv bandet ein lisensavtale med tyske MotorUrbanDefJam Group (ein del av Universal Music) for å kunne gje ut Dead Letters internasjonalt.
I 2004 skreiv Lauri Ylönen låten «Bittersweet» saman med det finske bandet Apocalyptica og Ville Valo frå HIM. Dei laga også ein video til låten som fekk hyppige visingar på musikkanalen MTV.
Den 22. november same år slapp The Rasmus sin aller fyrste live-dvd, Live Letters. Plata består i hovudsak av elleve livelåtar frå ein konsert på Gampel Open Air i Sveits 21. august 2004. Dvd-en inneheld ein del ekstramateriale, blant anna samtlege sju musikkvideoar til albumet Dead Letters.
Eitt år seinare samarbeidde Lauri endå ein gong med bandet Apocalyptica, men denne gongen var ikkje Ville Valo med. Dei skreiv låten «Life Burns!», som vart samanlikna med «Bittersweet».
Hide from the Sun (2005)
Den fyrste singelen frå albumet vart «No Fear», etterfølgd av «Sail Away» og til slutt «Shot». Låten «Immortal» (som ei stund også var planlagd å verte ein singel) vart berre ein musikkvideo, basert på klipp fra ulike konsertar med bandet. På låten «Dead Promises» fekk bandet hjelp av Apocalyptica.
Musikkvideoen til den største singelen, «No Fear», vart spela inn i Berlin i 2005 av den tyske filmprodusenten Jörn Heitmann. Han har også regissert fleire musikkvideoar for det tyske rockebandet Rammstein. Albumet selde til platina allereie før det hadde vorte sloppe offisielt.
Samstundes starta bassisten Eero Heinonen sitt eige band ved sida av The Rasmus, Hay And Stone, der han sjølv var songar og bassist. Dei to andre medlemmane er Petri Kivimäki (gitar) og Hannu Risku (trommer). Dette bandet henta inspirasjon frå grungeband som Nirvana og Pearl Jam.
Trass i Hay And Stone, brukte Eero like mykje tid på The Rasmus. I 2006 hadde The Rasmus ein heil del konsertar verda rundt med turneen Hide From the Sun Tour. I februar turnerte gruppa saman med HIM og glamrockbandet Negative i Russland, Tyskland, Austerrike og Sveits. Etter det fortsette dei sin turne åleine i land som Japan, Sør-Afrika, Colombia og Mexico. Seinare i september spela dei saman med det britiske bandet Lostprophets og det amerikanske bandet Kill Hannah i USA. Etter turneen i USA spela dei 14 konsertar til før dei vende tilbake til Finland.
Black Roses (2007)
The Rasmus fortsette sitt omfattande turneliv utover i 2007. Bandet traff Desmond Child i Den dominikanske republikken, som innleia eit samarbeid med bandet for å produsere deira sjuande studioalbum. 2007 markerte også starten på karriera til Eero Heinonen som ein musikkvideoregissør.
Black Roses vart sloppe 24. september 2008. Albumet overtok straks fyrsteplassen til Metallicas Death Magnetic på den finske albumlista og selde til gull etter ei veke. Albumet skulle opphavleg ha vorte utgjeve i mars 2008, men vart utsett fordi bandet ønska meir tid til å spele inn flere singlar, inkludert hovudsporet «Livin' in a World Without You». Musikkstilen til albumet er generelt noko mindre tungt enn det forrige albumet Hide from the Sun.
Best of 2001–2009 (2009–2010)
Den 28. november 2009 slapp The Rasmus sitt andre samlealbum, Best of 2001–2009, med ei rekkje songar som vart spela inn mellom 2001 og 2009. Dei fleste songane på albumet var allereie gjevne ut, men inneheldt blant anna den ikkje-utgjevne «October & April», med vokal av Anette Olzon. Songen vart spela inn samstundes med Black Roses, men han vart ikkje teken med på dette albumet.
Tidleg i 2010 byrja The Rasmus arbeidet med ytterlegare eit album. Albumet skulle verte sloppe på bandets eige plateselskap, etter at The Rasmus sa opp kontrakten med Playground Music seint i 2009.
New World og The Rasmus (2011–2012)
Den 30. mars 2011 slapp Lauri Ylönen soloalbumet New World, med hovudsporet «Heavy» som kom ut februar same år. Albumet var sjølvprodusert på platemerket til The Rasmus Dynasty Recordings. New World nådde ein andreplass på den finske albumlista. I 2011 signerte The Rasmus kontrakt med Universal Music Finland. Kort tid etter byrja bandet arbeidet med sitt åttande studioalbum. Hovudsportet på albumet, «I'm a Mess» vart fyrste gong framført 25. februar 2012 under den finske finalen til Eurovision Song Contest 2012, og den var den offisielle songen for EM i friidrett 2012.
Det åttande albumet fekk tittelen The Rasmus, og vart gjeve ut i ei rekkje europeiske land 18. april 2012. Albumet vart gjeve ut igjen som The Rasmus tour edition hausten 2012, med ekstrasporet «Mysteria». Albumet vann seinare to Emma-priser i klassane beste plateomslag og beste musikkvideo (for «I'm a Mess»).
Dark Matters (2016–2019)
Etter nokre år utan stor aktivitet, melde The Ramus hausten 2016 at dei jobba med sitt niande studioalbum, Dark Matters. Dette albumet vart sloppe 6. oktober 2017. Den fyrste singelen frå albumet, «Paradise», vart gjeven ut 31. mars 2017.
Den 17. august 2018 kunngjorde gruppa på sin offisielle Facebook-konto at dei ville gje ut ein ny singel, «Holy Grail», 14. september 2018. Sidan følgde fleire nye konsertar og turnear, blant anna Dead Letters Anniversary Tour i Rock City i engelske Nottingham. Under denne konserten kunngjorde bandet at dei jobba med ny musikk.
Nytt medlem og Eurovision Song Contest (2022–)
Etter to år med pandemi, utan konsertar og turnear, ønska gruppa å forsøke noko nytt. Dei meldte seg på den finske uttakinga til Eurovision Song Contest, og 12. januar 2022 vart bandet kunngjort som ein av deltakarane til tevlinga Uuden Musiikin Kilpailu. Under finalen 26. februar vann gruppa tevlinga med låten «Jezebel», skriven av Ylönen og Desmond Child. Med sigeren representere dei Finland i Eurovision Song Contest 2022 i italienske Torino, der dei enda på ein 21. plass i finalen laurdag 14. mai.
Musikken til The Rasmus
Dei fyrste åra bestod låtane til The Rasmus av ulike musikksjangrar. Bandet brukte ofte ein del medverkande musikarar på studioalbuma sine, blant anna musikarar som spela saksofon, cello, trompet og piano. Mellom albuma Peep og Hell of a Tester var musikkstilen ei blanding av rock, pop, funk og jazz.
Under Into gjekk stilen over til pop/rock eller såkalla softrock. Dead Letters hadde innslag av tyngre rock og mindre pop. Dette fortsette også på Hide from the Sun, der sjangaren også var noko hardare rock. Musikken har med tida vorte mindre symfonisk, og dei einaste instrumenta på nyare album er fiolin og cello.
Julija Nesjtsjarenka
Julija Viktorovna Nesjtsjarenka, fødd Bartsevitsj er ein kviterussisk tidlegare friidrettsutøvar frå Brest som vart olympisk meister på 100 meter i 2004.
Aktiv
Nesjtsjarenka hadde lite å vise til før ho kom til dei olympiske sommarleikane 2004 i Aten. Her imponerte ho frå fyrste stund ved å vinne sine heat i både forsøket, kvartfinalen og semifinalen på tider under 11 sekundar. I semifinalen gjorde ho sitt livs løp og sette kviterussisk rekord med sine 10,92 sekundar. Også i finalen gjekk det unna, med tida 10,93 vann ho gullmedaljen, høvesvis tre og fire hundredels sekund framom Lauryn Williams frå USA og Veronica Campbell frå Jamaica, dei to andre medaljevinnarane.
Bob Bogle
Robert Lenard «Bob» Bogle var eit opphavleg medlem i instrumentalgruppa The Ventures. Han og Don Wilson skipa gruppa i 1959. Bogle var først sologitarist og seinare bassist i gruppa. I 2008 vart Bogle og dei andre medlemmane i The Ventures innlemma i Rock and Roll Hall of Fame.
Julija Nesjtsjarenka
Aktiv
Etter 2006 lukkast ikkje Nesjtsjarenka å kvalifisere seg til finaleløp i dei store meisterskapane og ho la opp i 2012.
Bob Bogle
Bogle var fødd nær Wagoner i Oklahoma og arbeidde som murar i California frå han var 15 år gammal. Han lærte seg å spele gitar på eiga hand og møtte Don Wilson i Seattle i 1958, dder dei arbeidde i lag på anleggsplassar. Dei skipa bandet The Versatones i lag, og dette utvikla seg til å bli The Ventures. Sologitaren til Bogle på The Ventures sin versjon av «Walk, Don't Run» i 1960, var med å forme den neste generasjonen gitaristar, som John Fogerty, Steve Miller, Joe Walsh og Stevie Ray Vaughan.
Bogle døydde 75 år gammal den 14. juni 2009 av blodkreft i Vancouver i Washington.
Zarinsk
Zarinsk (russisk Заринск) er ein by i Altaj kraj i Russland med om lag 50 000 innbyggjarar. Han ligg ved elva Tsjumysj, rundt 90 km nordaust for Barnaul.
Han vart grunnlagt som ein busetnad ved jernbanestasjonen Zarinskaja (russisk: Заринская) som vart opna i 1952. Han fekk status som urbanliknande busetnad i 1958 og bystatus i 1979.
Swinburneisen
Swinburneisen er ein isbrem like nord for Edward VII Peninsula og Alexandra Mountains i den sørlege delen av Sulzberger Bay i Antarktis. Isbremmen er 30 km lang og 8 km brei, og strekkjer seg frå Fisher Island til White Islands. Han vart fotografert frå lufta og kartlagd av Byrd-ekspedisjonen (ByrdAE), 1928-30. Han vart namngjeven av Advisory Committee on Antarctic Names (US-ACAN) etter kaptein H.W Swinburne jr., som var nestkommanderande og stabssjef i U.S. Naval Support Force i Antarktis under Operasjon Deep Freeze 1970 og 1971.
Oleg Pashinin
Oleg Pashinin er ein tidlegare usbekisk fotballspelar.
Brattvær kyrkje
Brattvær kyrkje er ei langkyrkje frå 1917 i Smøla kommune i Møre og Romsdal. Ho har 420 sitjeplassar.
Det er ikkje kyrkjegard ved kyrkja, men Vollan gravplass er ein drøy kilometer lengre nordaust.
Magne Myhra
Magne Myhra er ein norsk lyrikar og forfattar.
Han er utdanna lærar frå Stord lærarskule, var tilsett ved Voss folkehøgskule 1963-76, og fekk kunstnarløn i 1978. Han debuterte med romanen Mistelteinen i 1959, ei bok om jødeforfølgjingane i Noreg, og har òg skrive den sjølvbiografiske Sønn av en kvinne i 1978. Han har òg skrive dikt, ei barnebok, salmar og kåseri. Han er representert med éin salme i Salmer 1997. Han fekk kulturprisen for Voss kommune i 1990.
Agence spatiale canadienne
Agence spatiale canadienne (ASC) (fransk), òg kjend som Canadian Space Agency (CSA) (engelsk), er den offentlege canadiske etaten for verdsrommet. Etaten vart skipa den 1. mars 1989. Direktøren rapporterer til industriministeren i Canada. Hovudkontoret ligg ved Centre spatial John H. Chapman i Longueuil i Québec.
Haslum kyrkje
Haslum kyrkje er ei krosskyrkje i Bærum kommune i Viken fylke.
Kyrkja vart oppført ca. 1190 som langkyrkje og vart utvida til krosskyrkje ca. 1300. På 1800-talet vart kyrkja kommunal eigedom, og i 1853 vart ho bygd om etter planar av P.H. Holtermann. Så vart ho restaurert og forsøkt tilbakeført i 1924–37 etter planar av Finn Bryn og Johan Ellefsen. Kyrkja har mykje gamalt og ærverdig inventar.
Albumet Interstate 8
Interstate 8 er den andre EP-en til indie rock-bandet Modest Mouse. Den vart gjeven ut av Up Records 6. august 1996 og trykka opp att i 2015 og gjeven ut på Glacial Pace.
«Interstate 8», «All Night Diner» og «Sleepwalking» vart seinare gjevne ut på Building Nothing Out of Something. Studioopptaka av «Tundra/Desert», «Novocain Stain» og «Beach Side Property» finst på det fyrste studioalbumet deira, This Is a Long Drive for Someone with Nothing to Think About.
Helgerud kyrkje
Helgerud kyrkje er ei arbeidskyrkje i Bærum kommune i Viken fylke.
Det er ingen kyrkjegard på staden. Ein nyttar Steinsskogen gravlund eller Tanum kyrkjegard.
Brev
Brev (norrønt bréf, frå latin breve [scriptum], 'kort [skrift]') er ei skriftleg melding, som regel send eller gjeven frå ein person til ein annan. Brev blir ofte send som post i ein konvolutt. Brev kan også vera verkemiddel eller fleire sjangrar i litteraturen, eller juridisk bindande dokument.
Whistle Down the Wind av Joan Baez
Whistle Down the Wind er eit studioalbum av den amerikanske visesongaren Joan Baez, gjeve ut 2. mars 2018. Det var det første albumet hennar på nesten ti år. Albumet inneheld songar av artistar som Tom Waits, Josh Ritter og Mary Chapin Carpenter. Joe Henry produserte albumet.
Den 8. november 2017 annonserte Joan Baez at ho kom til å gje ut eit nytt studioalbum i samband med avskjedsturneen hennar i Europa i 2018.
Det vart produsert av Joe Henry og vart spelt inn i United Recording i Hollywood i California over ti dagar.
Den 8. januar 2018 vart songen «Whistle Down the Wind» tilgjengeleg på heimesida til Baez og var den første songen som kom ut frå albumet.
Fylkesveg 418 i Oppland
Fylkesveg 418 i Oppland går mellom Otta og Åmotet i Sel kommune. Vegen er 11,1 km lang.
Fylkesveg 155 i Telemark
Fylkesveg 155 i Telemark går mellom Bø sentrum og Verpe i Bø kommune. Vegen er 11,8 km lang.
Fylkesveg 420 i Oppland
Fylkesveg 420 i Oppland går mellom Bosåa og Veiklesaga i Nord-Fron kommune. Vegen er 5,5 km lang.
Alfred Yego
Alfred Kirwa Yego er ein kenyansk tidlegare friidrettsutøvar frå Eldoret som i 2007 vart verdsmeister på 800 meter og vann OL-bronse 2008 og VM-sølv 2009 på same distansen.
Aktiv
Yego vart nummer tre på 800 m i afrikameisterskapen 2006 på Mauritius. Året etter vann han distansen under verdsmeisterskapen i Osaka, der han etter eit regelrett «lureløp» sikra seg gullmedaljen 0,01 sekund framom Gary Reed frå Storbritannia, med alle dei andre finalistane innafor eit halvt sekund bak. I dei olympiske sommarleikane 2008 tok Yego bronsemedaljen på 800 m, 0,12 og 0,17 sekund bak gull- og sølvvinnarane. Nokre veker etter OL spurta han inn til siger i IAAF-finalen på svake 1.49,05.
Ved afrikameisterskapen 2010 i Nairobi kom Yego på andreplass, heile to sekundar bak suverene David Rudisha.
Proteus (fleirtyding)
Proteus kan visa til:
Alberto Juantorena
Aktiv
Juantorena spelte basketball i sine yngre år, men vart så overtalt til å begynne med springing. Eitt år etter han satsa for fullt på friidrett, kom Juantorena til semifinalen på 400 meter i OL 1972 i München. I 1973 vann han 400-meteren i universiaden i Moskva på kubansk rekord, 45,4 sekundar. Året etter forbetra han den nasjonale rekorden ved fleire høve, dei to siste gongane i Italia 2. og 4. juli, til høvesvis 44,9 i Milano og 44,7 i Torino, den beste 400-metertida i verda i 1974-sesongen. Han fekk sølv på 400 m i dei panamerikanske leikane 1975.
Fyrst i 1976 byrja Juantorena å satse seriøst på 800 meter, men dei færraste rekna han med i favorittsjiktet på den distansen i under Sommar-OL i Montreal. Men han vann sin semifinale greitt og i finalen leia han feltet gjennom det meste av løpet. Han vann gullet på ny verdsrekord, 1.43,50, framom belgiaren Ivo Van Damme, som med sine 1.43,86 også kom under den gamle verdsrekorden. Tre dagar seinare presterte Juantorena nok eit praktløp då han vann 400 meter på tida 44,26, sølvvinnar Fred Newhouse frå USA fekk notert 44,40.
Fylkesveg 421 i Oppland
Fylkesveg 421 i Oppland går mellom Vinstra ungdomsskole og Rundhaugen i Nord-Fron kommune. Vegen er 5,6 km lang.
Alberto Juantorena
Aktiv
Den 21. august 1977 forbetra Juantorena sin eigen verdsrekord på 800 meter til 1.43,44 då han vann med ein sigersmargin på over to sekundar under universiaden i Sofia. Kort etterpå vann han atter ein gong begge spesialdistansane 400 m og 800 m då finalane i verdscupen fann stad i Düsseldorf i Vest-Tyskland.
Juantorena nådde aldri sidan opp på nivået han hadde i 1976 og 1977. Han kom på fjerdeplass på 400 meter under Sommar-OL 1980 i Moskva. I VM 1983 pådrog han seg ein stygg ankelskade då han trakka på lista i semifinalen på 800 meter.
Han la opp i 1984.
Proteus
Proteus er ei slekt av gramnegative bakteria som høyrer til tarmbakteriane, Enterobacteriaceae. Dei kan opptre som forråtningsbakteriar i kjøt og anna proteinhaldig materiale, og kan også fremkalla sjukdom, særleg ved infeksjonar i urinvegane.
Hopen kyrkje
Hopen kyrkje er ei langkyrkje frå 1892 i Smøla kommune i Møre og Romsdal. Ho har 260 sitjeplassar.
Det er ikkje kyrkjegard ved kyrkja.
Arnstadt
Arnstadt er ein by og ein kommune i landkrinsen Ilm-Kreis i delstaten Thüringen i Tyskland. Kommunen har ei flatevidd på 105 km² og i kring 27 000 ibuarar. Byen ligg 288 meter over havet langs elva Gera, og ikring 20 km sør om Erfurt.
Fleire av musikk-slekta Bach budde og var aktive musikantar i Arnstadt, mellom dei Johann Sebastian Bach sjølv.
Protevs
Protevs (gresk Πρωτεύς) er ein tidleg havgud i gresk mytologi. Han kunne føreseia framtida.
Ifølgje Odysseen av Homer budde Protevs på Faros utanfor Egypt og vakta selane til Amfitrite. På heimvegen frå Troja tvinga Menelaos han til å fortelja om framtida, men Protevs prøvde lenge å unngå dette ved å ta ulike skikkelsar (løve, slange, vatn osb.). Dette har gjeve opphav til ord som «protevsaktig», engelsk protean, om noko som er vanskeleg å få tak på.
Krokoitt
Krokoitt eller raudblyerts er eit oransjeraudt, monoklint mineral som består av blykromat, PbCrO4. Det opptrer som sekundærmineral på einskilde blyførekomstar. Det er særleg kjent frå Tasmania.
Det vart oppdaga i Berezovskgruvene nær Jekaterinburg i Uralfjella i 1766, og kalla crocoise av F.S. Beudant i 1832. I krokoitt frå Ural oppdaga den franske kjemikaren L.N. Vauquelin metallet krom i 1798.
Kromitt
Kromitt er det viktigaste krommineralet og er metallisk med brunsvart farge. Det krystalliserer kubisk og har den kjemisk samansetjinga FeCr2O4. Mineralet finst særleg i peridotittar og serpentinittar, og er den einaste krommalmen.